ddrg/super_eurlex huggingface dataset:
9.6

Keskeisen tärkeää on saavuttaa sekä kestävän kehityksen tavoitteet että COP 21 -kokouksessa asetetut tavoitteet ja aloittaa niiden täytäntöönpano. Erityisesti kestävän kehityksen tavoitteiden on vaikutettava EU:n kehityspoliittiseen ohjelmaan. EU:n on arvioitava ennakoivasti välineitä, joita se tarvitsee voidakseen vastata tällaisiin haasteisiin, määrärahatarpeet mukaan luettuina. Asianmukaisen hallintokehyksen avulla on varmistettava kansalaisyhteiskunnan vahva osallistuminen. ETSK toistaa ehdotuksensa kestävän kehityksen eurooppalaisen foorumin perustamisesta.
10.

Nykyinen kriisi täytyy ehdottomasti ratkaista pikaisesti hyväksymällä perussopimus, jolla vastataan 27 jäsenvaltion unionin vaatimuksiin. Uusien haasteiden vuoksi Euroopan unionin on nimittäin tarpeen sopia uudesta politiikasta ja tehdä kauaskantoisia päätöksiä, ennen kaikkea seuraavista syistä: eurooppalaista yhteiskuntamallia, johon yleishyödylliset palvelut kuuluvat, on kehitettävä edelleen ja vahvistettava Euroopan yhdentymisen sosiaalista ulottuvuutta; on pystyttävä hallitsemaan ne negatiiviset muutokset, jotka johtuvat kaikkien taloudellisten, yhteiskunnallisten ja kulttuuristen suhteiden globalisoitumisesta; on parannettava talouskasvua ja kilpailukykyä; on pystyttävä hallitsemaan ilmastonmuutos, turvattava energiahuolto, hallittava maahanmuuttoon liittyvät ongelmat sekä torjuttava köyhyys ja sosiaalinen syrjäytyminen.
Talous- ja sosiaalikomitean lausunto aiheesta "Ehdotus neuvoston päätös naudan somatotropiinin (BST) markkinoille saattamisesta ja antamisesta sekä neuvoston päätöksen 90/218/ETY kumoamisesta"

(2000/C 51/22)

Neuvosto päätti 9. marraskuuta 1999 Euroopan yhteisön perustamissopimuksen 37 artiklan nojalla pyytää talous- ja sosiaalikomitean lausunnon edellä mainitusta ehdotuksesta.

Talous- ja sosiaalikomitea nimesi Leif E. Nielsenin yleisesittelijäksi laatimaan aiheesta komitean lausunnon.

Talous- ja sosiaalikomitea hyväksyi 368. täysistunnossaan (joulukuun 9. päivän kokouksessa) seuraavan lausunnon. Äänestyksessä annettiin 46 ääntä puolesta, 2:n pidättyessä äänestyksestä.

1. Taustaa

1.1. Jäsenvaltioita on vuodesta 1990 koskenut määräys, jonka nojalla naudan somatotropiinin (BST) markkinoille saattaminen ja sen antaminen lypsylehmille muodossa tai toisessa ei ole jäsenvaltioiden alueella sallittua(1). Tämä määräaikainen kielto päättyy vuoden 1999 lopussa.

1.2. Perustamissopimuksen liitteenä olevan pöytäkirjan, tuotantoeläinten suojelua koskevan eurooppalaisen yleissopimuksen sekä eläinten terveyttä ja hyvinvointia käsittelevän tiedekomitean 10. maaliskuuta 1999 julkaiseman raportin perusteella komissio esittää, että naudan somatotropiinin (BST) markkinoille saattaminen ja sen antaminen muodossa tai toisessa lypsylehmille kielletään pysyvästi 1. tammikuuta 2000 alkaen. Yritysten, jotka ostavat, tuottavat tai pitävät kaupan naudan somatotropiinia, on pidettävä rekisteriä mm. BST:n määrästä ja toimitettava rekisteri pyynnöstä viranomaisille. Päätös ei koske jäsenvaltioiden omaa tuotantoa tai tuontia, jotka on tarkoitettu vietäväksi yhteisön ulkopuolisiin maihin.

1.3. Komissio huomauttaa mm. ettei BST:n vaarattomuutta eläinten terveydelle ja hyvinvoinnille ole todistettu sen enempää tieteellisesti kuin kokemusperäisesti. Sen sijaan on osoitettu, että BST voi vaikuttaa kielteisesti kliiniseen utaretulehdukseen, sorkka- ja jalkasairauksiin, lisääntymiseen ja että se aiheuttaa reaktioita pistosalueella. Sen lisäksi, että taudit voivat aiheuttaa eläimille kipuja, ne voivat tarttua muihin eläimiin ja heikentää siten koko karjan terveyttä.

2. TSK:n huomioita

2.1. Talous- ja sosiaalikomitea antaa BST:n käytön pysyvää kieltoa koskevalle komission ehdotukselle ja sen perusteluille täyden tukensa. Komitea kuitenkin katsoo, että komission tulisi ilmaista tieteellisessä raportissa mainitun eläinten terveyteen kohdistuvan haitallisuuden aste nykyistä tarkemmin.

Bryssel 9. joulukuuta 1999.

Talous- ja sosiaalikomitean

puheenjohtaja

Beatrice RANGONI MACHIAVELLI

(1) Neuvoston päätös 90/218/ETY (EYVL L 116, 8.5.1990, s. 27), jota on viimeksi muutettu neuvoston päätöksellä 94/936/EY (EYVL L 366, 31.12.1994, s.19).
Talous- ja sosiaalikomitean lausunto aiheesta "Ehdotus neuvoston direktiiviksi rehujen lisäaineista annetun direktiivin 70/524/ETY, rehujen virallisen valvonnan järjestämistä koskevista periaatteista annetun direktiivin 95/53/EY ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun direktiivin 95/69/EY muuttamisesta"



Virallinen lehti nro C 040 , 15/02/1999 s. 0010



Talous- ja sosiaalikomitean lausunto aiheesta "Ehdotus neuvoston direktiiviksi rehujen lisäaineista annetun direktiivin 70/524/ETY, rehujen virallisen valvonnan järjestämistä koskevista periaatteista annetun direktiivin 95/53/EY ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun direktiivin 95/69/EY muuttamisesta" () (1999/C 40/04) Neuvosto päätti 17. syyskuuta 1998 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "maatalous, maaseudun kehittäminen, ympäristö" -jaosto antoi lausuntonsa 12. marraskuuta 1998. Esittelijä oli Cornelius Scully. Talous- ja sosiaalikomitea hyväksyi 2. 3. joulukuuta 1998 pitämässään 359. täysistunnossa (joulukuun 2. päivän kokouksessa) seuraavan lausunnon. Äänestyksessä annettiin 100 ääntä puolesta, 2 vastaan, ja 1 pidättyi äänestämästä. Ehdotuksen tarkoituksena on luoda lainsäädäntökehys tuotantolaitosten ja välittäjien rekisteröinti- ja hyväksymismenettelylle huhtikuun 1. päivästä 1998 huhtikuun 1. päivään 2001 kestävän siirtymäkauden ajaksi ja ottaa huomioon direktiivin 77/101/ETY kumoaminen. Komitea hyväksyy komission ehdotuksen muuttaa direktiivejä 70/524/ETY, 95/53/EY ja 95/69/EY. Se pitää muutosta sekä ajankohdaltaan että sisällöltään sopivana. Komitea panee tyytyväisenä merkille, ettei muutos vaikuta yhteisön talousarvioon. Bryssel 2. joulukuuta 1998. Talous- ja sosiaalikomitean puheenjohtaja Beatrice RANGONI MACHIAVELLI () EYVL C 266, 25.8.1998, s. 14.
Talous- ja sosiaalikomitean lausunto aiheesta "Ehdotus neuvoston asetukseksi (EY) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun asetuksen (EY) N:o 1221/97 muuttamisesta"



Virallinen lehti nro C 407 , 28/12/1998 s. 0227 - 0227



Talous- ja sosiaalikomitean lausunto aiheesta "Ehdotus neuvoston asetukseksi (EY) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun asetuksen (EY) N:o 1221/97 muuttamisesta" () (98/C 407/39) Neuvosto päätti 4. syyskuuta 1998 Euroopan yhteisön perustamissopimuksen 42 ja 198 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 23. heinäkuuta 1998. Esittelijä oli Carlo Gottero. Talous- ja sosiaalikomitea hyväksyi 9. 10. syyskuuta 1998 pitämässään 357. täysistunnossa (syyskuun 9. päivän kokouksessa) seuraavan lausunnon. Äänestyksessä annettiin 100 ääntä puolesta kuuden pidättyessä äänestämästä. 1. Komitea suhtautuu myönteisesti komission ehdotukseen muuttaa asetuksen (EY) N:o 1221/97 ensimmäisenä soveltamisvuotena määräaikaa, joka liittyy hunajan tuotantoa ja kaupan pitämistä koskevien jäsenvaltioiden kehittämisohjelmien osana toteutetuista toimista aiheutuvien kulujen maksamiseen. Uusi määräaika on 31. tammikuuta 1999. 2. Komitea katsoo, että ilman tällaista toimenpidettä ohjelmien voimassaoloajan lyhentyminen olisi ensimmäisenä soveltamisvuotena kohtuuton ja se vaarantaisi ohjelmien onnistumisen. Bryssel 9. syyskuuta 1998. Talous- ja sosiaalikomitean puheenjohtaja Tom JENKINS () EYVL C 222, 16.7.1998, s. 15.
Talous- ja sosiaalikomiteanlausunto aiheesta "Ehdotus neuvoston asetukseksi (EY) riisin yhteisestä markkinajärjestelystä annetun asetuksen (EY) N:o 3072/95 ja siemenalan yhteisestä markkinajärjestelystä annetun asetuksen (ETY) N:o 2358/71 muuttamisesta"



Virallinen lehti nro C 073 , 09/03/1998 s. 0047



Talous- ja sosiaalikomitean lausunto aiheesta "Ehdotus neuvoston asetukseksi (EY) riisin yhteisestä markkinajärjestelystä annetun asetuksen (EY) N:o 3072/95 ja siemenalan yhteisestä markkinajärjestelystä annetun asetuksen (ETY) N:o 2358/71 muuttamisesta" (98/C 73/12) Neuvosto päätti 30. syyskuuta 1997 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 7. marraskuuta 1997. Esittelijä oli María Luisa Santiago. Talous- ja sosiaalikomitea hyväksyi 10. ja 11. joulukuuta 1997 pitämässään 350. täysistunnossa (joulukuun 10. päivän kokouksessa) seuraavan lausunnon. Äänestyksessä annettiin 113 ääntä puolesta 5:n pidättyessä äänestämästä. 1. Johdanto 1.1. Komissio noudattaa ministerineuvoston päätöstä ja ehdottaa siis riisin siementen sisällyttämistä asetuksella (ETY) N:o 3072/95 säädeltyjen tuotantokorvaukseen oikeutettujen tuotteiden joukkoon. 1.2. Muutos on tullut tarpeelliseksi, koska yhteisön riisin markkinahinta laski enemmän kuin mitä YMJ:n tarkistuksessa oletettiin ja tuolloin laskettu tuotantotuki osoittautui riittämättömäksi. 1.3. Se, ettei kylvämiseen tarkoitetun riisin tuotannolle myönnetä asianmukaista korvausta merkitsee väistämättä, että varmennettujen siementen käyttö vähenee ja kuluttajien vaatima riisin laatu huononee. 2. Huomioita 2.1. 1 artiklan 2 kohta (joka koskee 6 artiklaa) 2.1.1. Siementuotantoon tarkoitetun riisin viljelyala on määrättävä suhteessa korvauksen piiriin kuuluvaan viljelyalaan ja ottaen huomioon hehtaaria kohti käytetty siemenmäärä. 2.1.2. Kukin maa pystyy näin tyydyttämään ainakin omat tarpeensa. 2.2. 3 artikla 2.2.1. Toisessa kohdassa säädetään, että 1 artiklan 1 kohtaa sekä 2 artiklaa sovelletaan 1. heinäkuuta 1998 alkaen. Näin vuonna 1998 kylvettäväksi tarkoitetut siemenet jäävät korvauksen ulkopuolelle, sillä tuotantokorvauksen hakuaika päättyy 31. maaliskuuta. 2.2.2. Ehdotuksen tekstiä on muutettava siten, että uudet määräykset vaikuttavat käytännössä vuonna 1998 kylvettäväksi tarkoitettuihin siemeniin. 3. Päätelmät 3.1. Komitea kannattaa komission ehdotusta yllä mainituin muutoksin. Bryssel, 10. joulukuuta 1997. Talous- ja sosiaalikomitean puheenjohtaja Tom JENKINS
Talous- ja sosiaalikomitean lausunto aiheesta "Ehdotus neuvoston asetukseksi (EY) lyhyen aikavälin tilastoista"



Virallinen lehti nro C 019 , 21/01/1998 s. 0125



Talous- ja sosiaalikomitean lausunto aiheesta "Ehdotus neuvoston asetukseksi (EY) lyhyen aikavälin tilastoista" () (98/C 19/32) Neuvosto päätti 29. heinäkuuta 1997 Euroopan yhteisön perustamissopimuksen 198 artiklan mukaisesti pyytää talous- ja sosiaalikomitean lausunnon aiheesta edellä mainitusta ehdotuksesta. Asian valmistelusta vastannut talous-, raha- ja valuutta-asiain jaosto antoi lausuntonsa 14. lokakuuta 1997. Ainoana esittelijänä oli Vasco Cal. Talous- ja sosiaalikomitea hyväksyi 29. 30. lokakuuta 1997 pitämässään 349. täysistunnossa (lokakuun 30. päivän kokouksessa) seuraavan lausunnon. Äänestyksessä annettiin 52 ääntä puolesta kahden pidättyessä äänestämästä. 1. Talous- ja sosiaalikomitea kannattaa tätä asetusehdotusta, jonka tavoitteena on hankkia yhteisölle entistä luotettavampia, täydellisempiä, tuoreempia ja ennen kaikkea vertailukelpoisempia lyhyen aikavälin tilastoja yrityksistä, jolloin voidaan seurata sisämarkkinoiden kehitystä sekä täsmentää Euroopan unionin sisäpolitiikkaa raha- ja sosiaalipolitiikka mukaan lukien. 2. Komitean mielestä ehdotuksessa otetaan riittävässä määrin huomioon läheisyysperiaate velvoitetaessa jäsenvaltiot hankkimaan vaaditut tiedot kuitenkin siten, että tiedonkeruun menetelmät jätetään niiden harkintaan. 3. Komitea kannattaa komission pyrkimystä olla lisäämättä pienten ja keskisuurten yritysten hallinnollisten velvoitteiden taakkaa. Lisäksi yrityskoon mukainen tietojen erittely auttaisi ennen pitkää selvittämään tilikauden vaikutukset yrityksiin niiden kokoluokan mukaan. 4. Komitea on sitä mieltä, että mekanismi olisi sopeutettava jäsenvaltioiden työllisyyspolitiikan tarpeisiin sekä ennen kaikkea koordinaattorin tehtävään, joka Euroopan unionilla on tässä asiassa Amsterdamin sopimuksen määräysten mukaisesti. Etenkin yritystilastojen tulisi olla yksityiskohtaisempia työllisyyden osalta siten, että niissä mainittaisiin työtuntien määrä myös kauppa- ja palvelualalla sekä kaikkien alojen ylityötuntien osoitin. 5. Lisäksi komitea pahoittelee, ettei muita palveluita ole sisällytetty jaksoittaiseen tiedonkeruuseen sekä toivoo, että ehdotetuilla kokeiluluontoisilla tutkimuksilla voidaan perustella niiden mahdollisimman pikainen mukaan ottaminen. 6. Komitea pitää välttämättömänä, että työmarkkinaosapuolet ja yhteiskunnallis-ammatilliset organisaatiot saavat pian käyttöönsä lyhyen aikavälin yritystilastoja, jotta ne voivat täyttää tehtävänsä mahdollisimman hyvin. Bryssel, 30. lokakuuta 1997. Talous- ja sosiaalikomitean puheenjohtaja Tom JENKINS () EYVL C 267, 3.9.1997, s. 1
Talous- ja sosiaalikomitean lausunto aiheesta "Ehdotus neuvoston asetukseksi (EY) yhteiseen kalastuspolitiikkaan sovellettavasta valvontajärjestelmästä annetun neuvoston asetuksen (ETY) N:o 2847/93 muuttamisesta"



Virallinen lehti nro C 019 , 21/01/1998 s. 0071



Talous- ja sosiaalikomitean lausunto aiheesta "Ehdotus neuvoston asetukseksi (EY) yhteiseen kalastuspolitiikkaan sovellettavasta valvontajärjestelmästä annetun neuvoston asetuksen (ETY) N:o 2847/93 muuttamisesta" () (98/C 19/21) Neuvosto päätti 29. heinäkuuta 1997 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon aiheesta edellä mainitusta ehdotuksesta. Talous- ja sosiaalikomitea nimitti yleisesittelijäksi Eduardo Chagasin. Talous- ja sosiaalikomitea hyväksyi 29. 30. lokakuuta 1997 pitämässään 349. täysistunnossa (lokakuun 29. päivän kokouksessa) seuraavan lausunnon. Äänestyksessä annettiin 97 ääntä puolesta, ja 1 pidättyi äänestämästä. 1. Komission ehdotus 1.1. Itämeren pyyntiponnistusten hallintojärjestelmästä annetun neuvoston asetuksen (EY) N:o 779/97 () mukaisesti komissio tekee ehdotuksen neuvoston asetuksen (ETY) N:o 2847/93 () II a osastossa mainittujen, erityisesti pyyntiponnistustietojen keräämistä ja toimittamista koskevien säännösten soveltamisesta Itämerellä. 2. Komitean huomioita 2.1. Komitea on usein aikaisemminkin ilmoittanut kantanaan, että on tärkeää varmistaa pyyntiponnistusten hallintojärjestelmästä annettujen yhteisösäännösten noudattaminen. Komissiokin toteaa kertomuksessaan yhteisen kalastuspolitiikan valvonnasta (1995) (): "Tehokkaan valvontajärjestelmän käyttöönotto on yhteisen kalastuspolitiikan onnistumisen kannalta välttämätöntä kaikilla vastuutasoilla." 2.2. Komitea kannattaa komission tekemää ehdotusta, joka on syntynyt asetuksen (EY) N:o 779/97 perusteella. 2.3. Komitea katsoo lisäksi, että pyyntiponnistusten hallintojärjestelmän valvontatoimista on päätettävä EU:ssa yhteistyössä Itämeren kansainvälisen kalastuskomission kanssa, jotta niitä sovellettaisiin kaikkiin Itämerellä kalastaviin valtioihin, kuten TSK toteaa antamassaan lausunnossa (), joka koskee ehdotusta Itämeren pyyntiponnistusten hallintojärjestelmästä. Bryssel, 29. lokakuuta 1997. Talous- ja sosiaalikomitean puheenjohtaja Tom JENKINS () EYVL C 267, 3.9.1997, s. 62 () EYVL L 113, 30.4.1997, s. 1 () Asetuksessa säädetään yhteiseen kalastuspolitiikkaan sovellettavasta valvontajärjestelmästä. EYVL L 261, 20.10.1993, s.1 () KOM(97) 226 lopull. () EYVL C 296, 29.9.1997
Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi teknisiä standardeja ja määräyksiä koskevien tietojen toimittamisessa noudatettavasta menettelystä (kodifioitu toisinto)"



Virallinen lehti nro C 133 , 28/04/1997 s. 0005



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi teknisiä standardeja ja määräyksiä koskevien tietojen toimittamisessa noudatettavasta menettelystä (kodifioitu toisinto)" (97/C 133/02) Neuvosto päätti 13. helmikuuta 1997 EY:n perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 7. helmikuuta 1997. Esittelijänä oli Leopold Maurer. Talous- ja sosiaalikomitea hyväksyi 343. täysistunnossaan 26. helmikuuta 1997 seuraavan lausunnon. Äänestyksessä annettiin 89 ääntä puolesta, 2 vastaan, ja 4 pidättyi äänestämästä. Talous- ja sosiaalikomitea tarkasti komission asiakirjan huolellisesti ja totesi, että kyseessä on kodifiointi, johon ei kuulu sisällöllisiä muutoksia tai täydennyksiä. Koska kodifiointi joka tapauksessa merkitsee säädösten käytön helpottumista, komitea kannattaa komission ehdotusta. Bryssel, 26. helmikuuta 1997. Talous- ja sosiaalikomitean puheenjohtaja Tom JENKINS
Talous- ja sosiaalikomitean lausunto aiheesta "Ehdotus neuvoston asetukseksi (EY) tietyistä kalavarojen teknisistä säilyttämistoimenpiteistä"



Virallinen lehti nro C 030 , 30/01/1997 s. 0093



Talous- ja sosiaalikomitean lausunto aiheesta "Ehdotus neuvoston asetukseksi (EY) tietyistä kalavarojen teknisistä säilyttämistoimenpiteistä" (97/C 30/22) Neuvosto päätti 25. syyskuuta 1996 EY:n perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Talous- ja sosiaalikomitea päätti antaa lausunnon valmistelun yleisesittelijä Nikolaos Lerioksen tehtäväksi. Talous- ja sosiaalikomitea hyväksyi 25. ja 26. syyskuuta 1996 pitämässään 338. täysistunnossa (syyskuun 25. päivän kokouksessa) seuraavan lausunnon. Äänestyksessä annettiin 80 ääntä puolesta ja 1 vastaan. 1. Komission ehdotuksen pääkohdat Komissio teki 6. joulukuuta 1995 muutetun ehdotuksen niiden muutosten huomioon ottamiseksi, jotka on tehty asetukseen (ETY) N:o 3094/86 alkuperäisen kodifiointiehdotuksen tekemisen jälkeen. Koska asetusta (ETY) N:o 3094/86 oli tällä välin muutettu uudestaan 22. joulukuuta 1995 annetulla neuvoston asetuksella (EY) N:o 3071/95, komissio päätti Euroopan yhteisön perustamissopimuksen 189 a artiklan 2 kohdan mukaisesti tehdä uuden muutetun ehdotuksen edellä mainitun asetuksen kodifioimisesta. 2. Päätelmät Koska asetusta (ETY) N:o 3094/86 on muutettu useaan otteeseen olennaisilta osin, TSK katsoo, että kyseessä olevan asetuksen kodifiointi on avoimuuden ja järkeistämisen vuoksi tarpeen, ja kannattaa näin ollen komission ehdotusta. Bryssel, 25. syyskuuta 1996. Talous- ja sosiaalikomitean puheenjohtaja Carlos FERRER
Talous- ja sosiaalikomitean lausunto aiheesta "Ehdotus neuvoston direktiiviksi direktiivien 77/99/ETY ja 92/118/ETY muuttamisesta jauhettuun lihaan, lihavalmisteisiin ja tiettyihin muihin eläinperäisiin tuotteisiin sovellettavien sääntöjen osalta"



Virallinen lehti nro C 212 , 22/07/1996 s. 0073



Talous- ja sosiaalikomitean lausunto aiheesta "Ehdotus neuvoston direktiiviksi direktiivien 77/99/ETY ja 92/118/ETY muuttamisesta jauhettuun lihaan, lihavalmisteisiin ja tiettyihin muihin eläinperäisiin tuotteisiin sovellettavien sääntöjen osalta" () (96/C 212/15) Neuvosto päätti 27. maaliskuuta 1996 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Talous- ja sosiaalikomitean päätti nimittää Cornelius Scullyn lausunnon yleisesittelijäksi. Talous- ja sosiaalikomitea hyväksyi 29. ja 30. toukokuuta 1996 pitämässään 336. täysistunnossa (toukokuun 29. päivän kokouksessa) enemmistön äänin seuraavan lausunnon. Äänestyksessä annettiin 78 ääntä puolesta, 1 vastaan, ja 4 pidättyi äänestämästä. 1. Yleistä 1.1. Seuraaviin direktiiveihin ehdotetaan muutosta: direktiivi 88/657/ETY korvataan direktiivillä 94/65/EY; direktiiviä 77/99/ETY muutetaan ja ajantasaistetaan direktiivillä 92/5/ETY. Vanhentuneiden määräaikojen poistaminen parantaa tekstejä. 1.2. Liitteessä C olevan III luvun poistamista direktiivistä 77/99/ETY ei voida hyväksyä. Kyseisessä luvussa annetaan mahalaukkujen, virtsarakkojen ja suolien käytölle erityisehtoja. Direktiivin 92/118/ETY liitteessä II olevassa 2 luvussa ei kuitenkaan vielä mainita mitään ehtoja. Ne on tarkoitus korvata uudella lainsäädännöllä, josta eläinlääkärien pysyvä komitea tekee vastaisuudessa esityksen. Ennen kuin kyseiset uudet lait ovat käytössä, olisi kuitenkin järkevää säilyttää nykyiset tuotanto- ja valmisteluehdot. 2. Päätelmät 2.1. Komitean mielestä tekstiä on vaikea seurata, ja siitä puuttuu joitakin numeroviittauksia. 2.2. Selkeyttäminen ja avoimuus ovat olennaisia, jotta kaikki direktiivit ymmärretään ja ne toimivat kunnolla jäsenvaltioissa. 2.3. Komitean mielestä yllä mainitun kaltainen avoimuus ja selvyys puuttuvat kyseisestä asiakirjasta, minkä vuoksi komitea pyytää komissiota kirjoittamaan sen uudestaan. Bryssel, 29. toukokuuta 1996. Talous- ja sosiaalikomitean puheenjohtaja Carlos FERRER () EYVL N:o C 110, 16. 4. 1996, s. 9.
2.10

Mikro- ja pk-yrityksillä, joilla on kiertotalouteen, ilmastoon, biologiseen monimuotoisuuteen, uusiutuvaan energiaan ja muihin vihreän kehityksen ohjelman teemoihin liittyvä yritysidea, on luontainen kannustin paneutua ja investoida uusiin liiketoimintamahdollisuuksiin ja tavoitella niitä näillä aloilla. Niillä on monia mahdollisuuksia esimerkiksi rakennusten peruskorjauksessa, infrastruktuurin suunnittelussa ja rakentamisessa, teollisessa tuotannossa ja laitteiden huollossa, oikeudellisten ja kirjanpitopalvelujen tuottamisessa sekä digitaalisten ratkaisujen kehittämisessä. Siirtymäprosessi on pitkälti riippuvainen niiden palkkaamien asiantuntijoiden tuottamista älykkäistä ratkaisuista, mikä korostaa laadukkaan ja tarkoituksenmukaisen koulutuksen, ammatillisen koulutuksen ja jatkuvan täydennyskoulutuksen merkitystä.
3.5.2

model rule ) ja päästökauppajärjestelmää koskevia suosituksia, jotta voidaan puuttua näihin tällä hetkellä kattamattomiin (ja kasvaviin) alakohtaisiin päästöihin. Tarkoituksena on, että uuden tai laajennetun päästökauppajärjestelmän (tai -järjestelmien) ensimmäiset velvoitekaudet käynnistettäisiin jo vuonna 2022. Toinen seuraamisen arvoinen esimerkki on Yhdysvaltojen Transportation Climate Initiative -aloite ( 10 ) , joka on 12 koillisten ja Keski-Atlantin osavaltioiden sekä District of Columbian alueellinen yhteistyöhanke, jonka tavoitteena on parantaa liikennettä, kehittää puhdasta energiataloutta ja vähentää liikennealan hiilidioksidipäästöjä. Aloite perustuu energia-alan kasvihuonekaasupäästöjen vähentämisen alueelliseen johtoasemaan, joka on saavutettu vuonna 2009 käyttöön otetun alueellisen Regional Greenhouse Gas Initiative -päästökauppaohjelman avulla. Koska Transportation Climate Initiative -aloitteen oikeudenkäyttöalueilla kolmannes kaikista kasvihuonekaasupäästöistä on peräisin liikenteestä, osallistuvat osavaltiot pyrkivät kehittämään vuoden 2020 loppuun mennessä yhteistyöpohjaisen ”mallisäännön” () ja päästökauppajärjestelmää koskevia suosituksia, jotta voidaan puuttua näihin tällä hetkellä kattamattomiin (ja kasvaviin) alakohtaisiin päästöihin. Tarkoituksena on, että uuden tai laajennetun päästökauppajärjestelmän (tai -järjestelmien) ensimmäiset velvoitekaudet käynnistettäisiin jo vuonna 2022.
5.8.5

ETSK:n mielestä on myös tärkeää, että Euroopan komissio on perustanut opettajien testipaneelin ( Teachers’ Testing Panel ), jossa on komission edustustojen valitsema yksi perusasteen ja yksi keskiasteen opettaja jokaisesta jäsenvaltiosta. Paneeli antaa neuvontaa Euroopan komission yksiköiden kehittämän oppimismateriaalin sisällöstä ja tyylistä. Tämä saattaa olla erittäin hyödyllistä varmistettaessa, että tarjolla oleva materiaali vastaa nykyisiä suuntauksia ja tarpeita.